title: Nusa Lémbongan
text: Nusa Lémbongan silih tunggil nusa sané magenah ring wawengkon Kecamatan Nusa Penida, Kabupatén Klungkung. Nusa puniki kasub antuk pariwisata ipun atenga krama ipun makarya ring sektor pariwisata, wénten krama sané makarya dados petani bulung miwah nelayan. Menawi ring warsa 2015 bulung ipun nénten becik mawinan polusi saking industri pariwisata. Nusa sané madué lantang 4,6 km miwah jimbar 1-1,5 km niki magenah kirang langkung 11 km ring sisi kelod kangin nusa Bali.